**Edson Omar Álvarez Velázquez** (\* 24. október 1997, Tlalnepantla, Mexiko) je mexický profesionálny futbalista, ktorý hráva na poste defenzívneho stredopoliara v anglickom klube West Ham United.

Klubová kariéra
---------------

### Club América

V roku 2014 sa Álvarez pripojil k akadémii Club América. V prvom tíme debutoval dňa 30. októbra 2016 v zápase Liga MX pri víťazstve 3:1 nad Santos Laguna. Svoj prvý gól strelil 25. decembra vo finále Apertura proti Tigres UANL, jeho tím vo finále prehral po penaltovom rozstrele. 

Dňa 17. decembra 2018 nastúpil na odvetný finálový zápas Apertury a rozhodol dvoma gólmi o víťazstve nad Cruz Azul a 13. titule pre Club América.

### Ajax Amsterdam

Dňa 19. júla 2019 prestúpil Álvarez do holandského klubu Ajax Amsterdam kde podpísal päťročný kontrakt. Cena prestupu bola 17 miliónov dolárov. Álvarez dostal dres s číslom 4, ktoré sa uvoľnilo po odchode Matthijsa de Ligta. V klube debutoval 17. augusta pri víťazstve 4:1 nad VVV-Venlo. Dňa 28. augusta strelil svoj prvý gól pri víťazstve 2:0 nad APOEL Nikózia v odvetnom zápase Ligy majstrov UEFA 2019/20. Dňa 17. septembra skóroval pri svojom debute v Lige majstrov pri víťazstve 3:0 nad Lille OSC. Stal sa prvým mexickým futbalistom, ktorý pri debute v Lige majstrov skóroval. Vo svojej prvej sezóne odohral vo všetkých súťažiach 23 zápasov a strelil dva góly.

Dňa 21. marca 2021 strelil Álvarez svoj prvý gól v lige pri víťazstve 5:0 nad ADO Den Haag. Dňa 18. apríla odohral celé finále KNVB Cupu kde Ajax vyhral nad Vitesse 2:1. Na konci sezóny sa s tímom tešil zo zisku double.

Dňa 27. októbra 2021 predĺžil Álvarez zmluvu s Ajaxom do roku 2025. Dňa 30. apríla 2022 odohral svoj 100. zápas v klube pri víťazstve 3:0 nad PEC Zwolle. Stal sa 174. hráčom v histórii Ajaxu ktorému sa podarilo odohrať 100 zápasov. V sezóne 2021/22 obhájil s Ajaxom titul v Eredivisie.

### West Ham United

Dňa 10. augusta 2023 prestúpil Álvarez do anglického klubu West Ham United za poplatok 35 miliónov libier. O desať dní neskôr debutoval v tíme ako náhradník pri víťazstve 3:1 nad Chelsea.

Reprezentačná kariéra
---------------------

Álvarez reprezentoval Mexiko v niektorých reprezentačných úrovniach.

Dňa 8. februára 2017 debutoval Álvarez v národnom tíme Mexika pri víťazstve 1:0 nad Islandom v priateľskom zápase.

Álvarez bol nominovaný na Zlatý pohár CONCACAF 2017. Turnaja sa zúčastnili väčšinou náhradníci keďže v tom čase hralo Mexiko aj na Pohári konfederácií FIFA 2017 v Rusku. Na turnaji odohral Álvarez všetkých päť zápasov pričom strelil jeden gól v skupine pri víťazstve 2:0 nad Curaçaom. Mexiko na turnaji skončilo v semifinále.

Álvarez sa dostal do záverečnej nominácie na Majstrovstvá sveta vo futbale 2018. Na turnaji zasiahol do všetkých zápasov na turnaji. Mexiko skončilo na turnaji v osemfinále kde prehralo s Brazíliou 0:2.

Álvarez bol súčasťou konečnej nominácie na Zlatý pohár CONCACAF 2019. Na turnaji odohral päť zo šiestich zápasov a nastúpil aj do finále kde Mexiko zvíťazilo nad USA 1:0 a získalo svoj ôsmy titul na turnaji.

Álvarez bol súčasťou konečnej nominácie na Zlatý pohár CONCACAF 2021. Na turnaji odohral všetkých šesť zápasov. Mexiko vo finále prehralo s USA po predĺžení 0:1.

Álvarez sa dostal do záverečnej nominácie na Majstrovstvá sveta vo futbale 2022 v Katare. Mexiko na turnaji skončilo v skupine. Álvarez na turnaji odohral dva z troch zápasov.

Álvarez bol súčasťou konečnej nominácie na Zlatý pohár CONCACAF 2023. Na turnaji odohrali všetkých šesť zápasov. Mexiko získalo svoj deviaty titul keď vo finále zdolali Panamu 1:0. Pre Álvareza to bol druhý Zlatý pohár v kariére.

Štatistiky kariéry
------------------

### Klubové

*K 19. septembru 2023*

Zápasy a strelené góly za kluby, v sezónach a súťažiach―| Klub | Sezóna | Liga | Národný pohár | Ligový pohár | Kontinentálne | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Club América | 2016/17 | Liga MX | 21 | 2 | 6 | 0 | ― | ― | 1**1** | 0 | 28 | 2 |
| 2017/18 | 31 | 0 | 4 | 0 | ― | 4**2** | 0 | ― | 39 | 0 |
| 2018/19 | 34 | 3 | 12 | 0 | ― | ― | ― | 46 | 3 |
| Celkom | 86 | 5 | 22 | 0 | ― | 4 | 0 | 1 | 0 | 112 | 5 |
| Ajax Amsterdam | 2019/20 | Eredivisie | 12 | 0 | 3 | 0 | ― | 8**3 4** | 2 | ― | 23 | 2 |
| 2020/21 | 24 | 2 | 5 | 0 | ― | 10**3 4** | 0 | ― | 39 | 2 |
| 2021/22 | 31 | 5 | 3 | 0 | ― | 7**3** | 0 | ― | 41 | 5 |
| 2022/23 | 31 | 3 | 4 | 0 | ― | 8**3 4** | 1 | 1**5** | 0 | 44 | 3 |
| Celkom | 98 | 10 | 15 | 0 | ― | 33 | 3 | 1 | 0 | 147 | 13 |
| West Ham United | 2023/24 | Premier League | 4 | 0 | 0 | 0 | 0 | 0 | 0 | 0 | ― | 4 | 0 |
| Celkovo | 188 | 15 | 37 | 0 | 0 | 0 | 37 | 3 | 2 | 0 | 264 | 18 |

Poznámky
**1** Majstrovstvá klubov FIFA
**2** Liga majstrov CONCACAF
**3** Liga majstrov UEFA
**4** Európska liga UEFA
**5** Johan Cruijff Schaal
### Medzinárodné

*K 19. septembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Mexiko | 2017 | 9 | 1 |
| 2018 | 11 | 0 |
| 2019 | 10 | 1 |
| 2020 | 3 | 0 |
| 2021 | 18 | 0 |
| 2022 | 9 | 1 |
| 2023 | 10 | 0 |
| Celkovo | 70 | 3 |

Úspechy hráča
-------------

**Club América**

* Liga MX: Apertura 2018
* Copa MX: Clausura 2019

**Eredivisie**

* Eredivisie: 2020/21, 2021/22
* KNVB Cup: 2020/21

**Mexiko**

* Zlatý pohár CONCACAF: 2019, 2023

Referencie
----------

1. ↑   *Edson Alvarez transfer: Ajax complete $17m signing of versatile Mexico star | Goal.com US* [online]. www.goal.com, 2019-07-19, [cit. 2023-09-19]. Dostupné online. (po anglicky)
2. ↑   *Ajax v Lille | September 17, 2019 | Goal.com US* [online]. www.goal.com, 2019-09-17, [cit. 2023-09-19]. Dostupné online. (po anglicky)
3. ↑   *Edson Álvarez verlengt contract bij Ajax* [online]. www.ajax.nl, [cit. 2023-09-19]. Dostupné online. (po flámsky)
4. ↑   *How Edson Álvarez came to make his one hundredth appearance for the Ajax first team* [online]. english.ajax.nl, [cit. 2023-09-19]. Dostupné online. (po anglicky)
5. ↑   *West Ham United sign Edson Álvarez | West Ham United F.C.* [online]. www.whufc.com, [cit. 2023-09-19]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Edson Álvarez**

Externé odkazy
--------------

* Edson Álvarez na Transfermarkt.com

Zdroj
-----

*Tento článok je čiastočný alebo úplný preklad článku Edson Álvarez na anglickej Wikipédii.*